Privatbrief
Material: papyrus
Place: unbekannt
Categories: Brief (privat)
Herakleides an Heras
Gratulation zur Hochzeit
literarische Anspielung (Homer)
Ἡρακλείδης Ἡρᾷ υἱῷ χαίρειν.
πρὸ τῶν ὅλων ἀσπάζομαί [σ]ε συνχαίρων
ἐπὶ τῇ ὑπαρχθείσῃ σοι ἀγαθῇ [ἐ]σευβεῖ καὶ
εὐτυχῇ συμβιώσι κατὰ τὰς κοινὰς ἡμῶν
εὐχὰς καὶ προσευχάς, ἐφʼ αἷς οἱ θεοὶ τέλιον
ἐπακούσαντες παρέσχον. καὶ ἡμεῖς δὲ ἀκοῇ
ἀπόντες ὡς παρόντες διαθέσι ηὐφράνθη 
μεν κατευχόμενοι ἐπὶ τοῖς μέλλουσι καὶ ὅπως
γενόμενοι παρʼ ὑμῖν συνάρωμεν δι- 
πλῆν ε[ἰ]λαπίνην τετεθαλυῖαν.  καθὼς
οὖν ὁ ἀδελφός σου Ἀμμωνᾶς διείλεκταί μοι
περὶ ὑμῶν καὶ τῶν ὑμῶν πραγμά
των, ὡς δέον ἐστίν, γενήσεται. καὶ περὶ
τούτου θαρσῶν ἀμέλι. καὶ σὺ δὲ σπούδασον
ἡμᾶς καταξιῶσαι τῶν ἴσων γραμμά
των. καὶ περὶ ὧν βούλει, ἐπίστελλέ μοι
ἡδέως ἔχοντι. καὶ εἴ σοι ἀβαρές ἐστιν
καὶ δυνα[τόν,] [σ]υναπόστιλόν μοι σιππί
ου τρυφεροῦ λίτρας δέκα, γ λί ι , καλῶς
κεχειρισμένας τῆς οὔσης παρὰ σοὶ τει
μῆς ἐν τούτῳ μηδὲν βλαπτόμε
νος. προσαγόρευε ἀπʼ ἐμοῦ πολλὰ
τὴν σοὶ φιλτάτην σύνευνον, 
ἐρρῶσθαί σε καὶ εὐανθοῦντα
εὔχομαι, κύριέ μου υἱέ
Ὀξυπώγων vac. Ἡρᾷ υἱῷ